**Hysbysiad preifatrwydd Gwasanaethau Gofal Iechyd Tramor**

Mae Awdurdod Gwasanaethau Busnes y GIG (NHSBSA) a'r Adran Iechyd a Gofal Cymdeithasol (DHSC) yn gyfrifol ar y cyd am y gwasanaeth hwn o dan Drefniant Cyd-reolwr.

Mae'r cyfrifoldebau hyn wedi parhau yn dilyn ymadael â'r Undeb Ewropeaidd (UE). Mae'r wybodaeth yn yr hysbysiad preifatrwydd hwn yn dangos pam a sut mae'r ddau sefydliad yn trin eich data yn dilyn ymadawiad y DU â'r UE.

**Pam rydym yn prosesu'ch gwybodaeth**

Byddwn yn defnyddio'r wybodaeth rydych wedi'i rhoi i ni i:

* brosesu a gwirio'ch cais
* darparu cymorth a chyngor priodol sy'n berthnasol â gofal iechyd sy'n gysylltiedig â'ch ymholiad
* gwneud taliadau i wledydd yn yr Ardal Economaidd Ewropeaidd (AEE), y Swistir a Gibraltar
* hawlio cost triniaeth a ddarperir gan y DU o wledydd o fewn yr AEE, y Swistir a Gibraltar
* ad-dalu proses y Gordal Iechyd Mewnfudo os yw'n briodol
* dadansoddi gyda gwybodaeth cleifion eraill i ddeall patrymau a thueddiadau a fydd yn cael eu defnyddio i gynllunio a gwneud gwelliannau i wasanaethau'r GIG, a/neu ofal uniongyrchol i gleifion

Os bydd gennych bensiwn y GIG ac nad oes gennym y manylion diweddaraf ar eich cyfer, gallwn ddefnyddio'ch gwybodaeth i ddiweddaru ein cofnodion. Mae hyn yn digwydd er mwyn i ni allu cyflawni ein rhwymedigaeth gyfreithiol i anfon gwybodaeth atoch am eich buddion pensiwn y GIG.

[Yn ôl y gyfraith](https://www.nhsbsa.nhs.uk/our-policies/privacy/lawful-basis-processing#jumplink1), mae'n rhaid i ni brosesu'r wybodaeth hon i allu darparu'r gwasanaeth hwn.

Byddwn yn gofyn i chi am:

* eich cyfeiriad fel y gallwn gadarnhau eich preswylfa a'ch cymhwysedd
* eich cyfeiriad e-bost i'ch diweddaru ynghylch eich hawl
* gwybodaeth i'ch adnabod
* eich rhif Yswiriant Gwladol

Os y bo'n briodol, byddwn yn gofyn i chi am:

* wybodaeth i nodi'ch dibynnydd(dibynyddion) a gwirio eu hawl
* manylion y darparwr gofal iechyd rhyngwladol byddwch yn derbyn triniaeth ganddo
* gwybodaeth am eich Pensiwn Gwladol neu unrhyw bensiynau eraill y byddwch yn eu derbyn gan yr UE, yr AEE a'r Swistir
* gwybodaeth am unrhyw fudd-daliadau y byddwch yn eu derbyn gan yr Adran Gwaith a Phensiynau (DWP) tra'ch bod yn byw yn yr UE, yr AEE, y Swistir a Gibraltar
* gwybodaeth am y cyflwr(cyflyrau) meddygol rydych wedi derbyn neu y byddwch yn derbyn triniaeth ar eu cyfer
* gwybodaeth i gadarnhau eich statws Cynllun Preswylio’n Sefydlog i Ddinasyddion yr UE (EUSS) neu'ch hawl i breswylio yn y DU
* gwybodaeth am eich cwrs astudio
* gwybodaeth sy'n ymwneud â'ch gwaith dramor
* eich manylion banc er mwyn gwneud taliadau ad-daliad i chi
* eich rhyw fel y'i cofnodwyd yn erbyn eich cofnod y GIG, neu rif y GIG i'n galluogi i baru a gwirio statws EUSS

Ni fydd eich gwybodaeth yn cael ei throsglwyddo y tu allan i'r DU, [yr AEE](https://www.gov.uk/eu-eea), y Swistir na Gibraltar.

**Rhannu'ch gwybodaeth bersonol**

I ddilysu ac awdurdodi ceisiadau rydych yn eu gwneud, lle bo hynny'n berthnasol, mae'n bosibl y byddwn yn rannu eich gwybodaeth â:

* Indesser, Equifax a Lexis Nexis, sy'n ddarparwyr data trydydd parti sy'n gweithredu ar ein rhan, a fydd yn cyflawni gwiriad preswylio yn y DU neu'n perfformio olrhain i sefydlu'ch cyfeiriad preswyl yn y DU pan na wyddys y cyfeiriad a bod cais wedi'i wneud ar eich cyfer
* y DWP i ddilysu gwybodaeth am eich pensiwn, ac unrhyw fudd-dal rydych yn ei dderbyn gan y DWP tra'ch bod yn byw yn yr UE, yr AEE, y Swistir a Gibraltar, ac unrhyw drydydd partïon sy'n gweithredu ar eu rhan i wneud taliadau yn erbyn eich hawliau
* Cyllid a Thollau EM (CTEM) i ddilysu'ch gwybodaeth am hawl S1
* GIG Digidol i ddilysu Statws EUSS
* gwledydd o fewn yr AEE a'r Swistir, i ddilysu gwybodaeth am eich pensiwn ac, os y bo'n briodol, gwneud a derbyn taliadau
* GIG Lloegr, yr Alban, Cymru, Gogledd Iwerddon a Gibraltar fydd yn awdurdodi'ch cais am driniaeth wedi'i chynllunio neu'n helpu i ddilysu unrhyw anfonebau neu hawliadau a wneir ar eich rhan
* darparwyr a gweinyddwyr gofal iechyd rhyngwladol a ddarparodd eich triniaeth i ddilysu'r wybodaeth rydych yn ei rhoi
* Yr Adran Iechyd a Gofal Cymdeithasol (DHSC) neu Awdurdodau Denmarc er mwyn gwneud taliad i chi
* eich teulu a'ch cynrychiolwyr (er enghraifft, os na allwch gyflwyno'ch cais eich hun)
* cyfleusterau triniaeth yn y DU, yr AEE, y Swistir a Gibraltar i ddilysu hawliadau a wnaed ar eich rhan, neu i gyflwyno hawliad i'r AEE, y Swistir neu Gibraltar am driniaeth rydych wedi'i derbyn yn y DU
* DHSC neu Adran Gyfreithiol y Llywodraeth i ddarparu cyngor polisi neu gyfreithiol
* Awdurdod Iechyd Gibraltar os byddwch yn byw neu'n derbyn triniaeth yn Gibraltar
* Y Swyddfa Dramor, y Gymanwlad a Datblygu (FCDO) os byddant yn eich cynorthwyo gyda chais

Byddwn yn rhannu'ch gwybodaeth bersonol gyda'r darparwr gofal iechyd rhyngwladol sy'n gofalu amdanoch, y wlad rydych yn dewis byw ynddi a'r Adran Gwaith a Phensiynau (DWP). Mae hyn er mwyn caniatáu iddynt brosesu ac ail hawlio cost eich triniaeth o'r DU.

Efallai y byddwn hefyd yn rhannu'ch gwybodaeth gyda'r canlynol i ddilysu unrhyw wybodaeth arall rydych wedi'i darparu:

* DWP
* CTEM
* DHSC
* GIG Lloegr, yr Alban, Cymru a Gogledd Iwerddon

Er mwyn atal, canfod ac ymchwilio i dwyll a gwallau, efallai y byddwn yn rhannu'ch gwybodaeth gyda:

* Darparwyr a gweinyddwyr gofal iechyd rhyngwladol rydych yn derbyn triniaeth ganddynt
* [Cynghorau Lleol ac Awdurdodau'r GIG](https://www.gov.uk/find-local-council)
* Asiantaethau cyfeirio credyd
* Cyrff sy'n cyflawni swyddogaethau ar ran y sefydliadau uchod
* Awdurdod Gwrth-Dwyll y GIG
* DHSC - Yr Is-adran Ryngwladol a'r Uned Gwrth-Dwyll
* Sefydliadau gorfodi'r gyfraith, fel sy'n ofynnol yn ôl y gyfraith

Er mwyn cefnogi cynllunio a gwelliannau mwy effeithiol i wasanaethau'r GIG a gofal cleifion, efallai y byddwn yn rhannu ein dealltwriaeth o'r patrymau a'r tueddiadau a gafwyd o wybodaeth i gleifion gyda:

* Comisiynwyr y GIG a darparwyr gwasanaeth
* GIG Lloegr, yr Alban, Cymru a Gogledd Iwerddon
* DHSC
* Awdurdod Gwrth-Dwyll y GIG

**Cadw'ch gwybodaeth bersonol**

Er mwyn caniatáu i hawliadau costau triniaeth a wneir yn agos at y dyddiad y mae'ch cerdyn yn dod i ben gael eu prosesu, byddwn yn dileu eich data personol o'n systemau a'n ffeiliau erbyn dim hwyrach na:

* 30 Mehefin 2171 os byddwch yn gwneud gais am Gerdyn Yswiriant Iechyd Ewropeaidd y DU (EHIC) a bod gennych statws EUSS. Mae hyn er mwyn caniatáu dilysu ceisiadau gan bobl y mae eu hawl yn deillio o'ch un chi. Gallwch ddod o hyd i fwy o wybodaeth yn yr adran ‘Pobl y mae eu hawl yn deillio o’ch un chi’.
* 48 mis ar ôl i'ch EHIC y DU ddod i ben os nad oes gennych statws EUSS
* 48 mis ar ôl i'ch Cerdyn Yswiriant Iechyd Byd-eang (GHIC) y DU ddod i ben

Byddwn hefyd yn dileu'ch data personol o'n systemau a'n ffeiliau erbyn dim hwyrach na:

* 7 mlynedd o'r adeg y proseswyd eich Tystysgrif Amnewid Dros Dro ([PRC](https://nhsbsa-live.powerappsportals.com/knowledgebase/article/KA-01301/en-us)) neu [S2](https://nhsbsa-live.powerappsportals.com/knowledgebase/article/KA-01308/en-us) - i ganiatáu prosesu hawliadau cost triniaeth a wneir
* 7 mlynedd o'r dyddiad yr hysbysir NHSBSA nad oes gennych hawl i'ch [S1](https://nhsbsa-live.powerappsportals.com/knowledgebase/article/KA-01285/en-us) bellach.
* 7 mlynedd o'r dyddiad y gwneir taliad neu mae cais am dalu costau triniaeth wedi'i gau
* 24 mis o ddyddiad penderfyniad ar gyfer unrhyw geisiadau a wrthodwyd ar gyfer GHIC y DU, EHIC y DU, PRC, S1 ac S2

**Eich hawliau**

Bydd y wybodaeth a roddwyd gennych yn cael ei rheoli fel sy'n ofynnol gan y gyfraith Diogelu Data.

Mae gennych hawl i:

* dderbyn copi o'r wybodaeth sydd gan yr NHSBSA amdanoch
* gofyn i'ch gwybodaeth gael ei newid os byddwch yn credu nad oedd yn gywir ar yr adeg y gwnaethoch ei rhoi
* gofyn i'ch gwybodaeth gael ei dileu os byddwch yn credu bod yr NHSBSA yn ei chadw am fwy o amser nag sy'n angenrheidiol

Dewch o hyd i fwy o wybodaeth am e[ich hawliau a sut rydym yn prosesu gwybodaeth](https://www.nhsbsa.nhs.uk/our-policies/privacy).

**Pobl y mae eu hawl yn deillio o'ch un chi**

O dan Erthygl 10(1)(e)(iii) o'r Cytundeb Tynnu'n Ôl, bydd unrhyw unigolyn a anwyd i neu a fabwysiadwyd gan y deiliad cywir ar ôl 31 Rhagfyr 2020 (plant y dyfodol) o fewn cwmpas llawn y Cytundeb.

Trwy estyniad, o dan Erthygl 30 y Cytundeb Tynnu'n Ôl, cynhwysir aelodau'r teulu a goroeswyr plant y dyfodol gan reoliadau'r UE ar gydgysylltiad nawdd cymdeithasol, i'r graddau hynny eu bod yn deillio hawliau neu rwymedigaethau fel aelod o'r teulu.